Bursa

Bursa (törekçä Bursa, yunança Προύσα) — Törkiäneñ Anadolu/Anatoliä könyaq-könbatışında urnaşqan ere şähäre, Bursa ölkäseneñ idärä üzäge, xalıq sanı buyınça 4-nçe urında tora (İstanbul, Änqara, İzmirdan soñ).

Xalıq 

2000 yılda xalıq sanı 1 194 687 keşegä citte, küpçelege - töreklär.

20 ğasırğa qädär şähär yunança Prusa yäki Brussa dip atalğan.

Törekçä şulay uq Yäşel Bursa (Yeşel Bursa) dip yörtelä.

1912 yılda milli tärkip şundıy bulğan: töreklär - 72 993, yunannar - 21 850, ärmännär - 14 584, yähüdlär - 2 548 keşe.

Tarix
Şähär urınında iñ borınğı keşe qorılmaları BEQ 5200 yılğa qarağan.

BEQ 625 yılda grek şähäre Kiy barlıqqa kilgän.

Filip V Makedoniädän ul şähärne Vifiniä patşası Prusiy I gä büläk itkän.

BEQ 202 yılda Prusiy borınğı qorılmanı torğızıp yañadan qalağa nigez salğan häm Prusa yaña isemen birgän.

395-1326 yıllarda şähär Vizantiä imperiäsendä bulğan.

1326 yılda törek ğäskäre Vizantiäne ciñep, Bursa şähären qamalışqa alğannan soñ yawlap ala, Bursa Ğosmanlı imperiäsenä kerä.

1326-1365 yıllarda Bursa - Ğosmanlı imperiäseneñ başqalası.

1855 yılda şähärdä bik köçle cir teträwlär häm yanğın bulğan.

1919-1922 yıllar yunan-törek suğışı waqıtında 1920 yılda Bursa grek ğäskäre tarafınnan basıp alına, 1922 yılda Törkiägä kire qaytarıla.

Kürenekle urınnar

Bursanıñ töp kürenekle urınnarı -  Olüğtaw (Uluğdağ) çañğı kurortları, Yäşel mäçet (Yeşil Cami), matur baqçalar.

2002 yılda şähärdä metropoliten açıla.

Cirle futbol taqımı - "Bursaspor" 2009-2010 yılda Törkiä çempionı buldı, taqım "Timsax Arena"da çığış yasıy (ul timsax-krokodil formasında tözelgän).
 Kürenekle şäheslär
 Suzan Avcı
 Behice Boran

 Sıltamalar
 Räsmi sayt
 Бурса — город на северо-западе Турции.
 Бурса: Зелёная мечеть
 Бурса: Зелёный мавзолей султана Мехмеда I Челеби

Төркем:Төркия шәһәрләре